Document ID: 32008R0560

KOMISIJOS REGLAMENTAS (EB) Nr. 560/2008
2008 m. birželio 18 d.
dėl importo licencijų išdavimo pagal paraiškas, pateiktas per pirmąsias septynias 2008 m. birželio mėnesio dienas pagal Reglamentu (EB) Nr. 539/2007 leidžiamas naudoti kiaušinių ir kiaušinių albumino sektoriaus produktų tarifines kvotas
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2771/75 dėl bendro kiaušinių rinkos organizavimo (1), ypač į jo 6 straipsnio 1 dalį,
atsižvelgdama į 1975 m. spalio 29 d. Tarybos reglamentą (EEB) Nr. 2783/75 dėl bendros prekybos ovalbuminu ir laktalbuminu sistemos (2), ypač į jo 4 straipsnio 1 dalį,
atsižvelgdama į 2006 m. rugpjūčio 31 d. Komisijos reglamentą (EB) Nr. 1301/2006, nustatantį žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (3), ypač į jo 7 straipsnio 2 dalį,
atsižvelgdama į 2007 m. gegužės 15 d. Komisijos reglamentą (EB) Nr. 539/2007, leidžiantį naudoti tarifines kvotas kiaušinių ir kiaušinių albumino sektoriuje ir numatantį jų administravimą (4), ypač į jo 5 straipsnio 6 dalį,
kadangi:
(1)
Reglamentu (EB) Nr. 539/2007 buvo leista naudoti tarifines kiaušinių ir kiaušinių ovalbumino sektoriaus produktų importo kvotas.
(2)
Kiekiai, dėl kurių per 2008 m. birželio mėn. pirmąsias septynias dienas pateiktos 2008 m. liepos 1 d.-rugsėjo 30 d. kvotos dalies importo licencijų paraiškos tam tikrų kvotų atveju viršija turimus kiekius. Todėl kiekį, kuriam galima išduoti licencijas, reikėtų nustatyti pagal prašomam kiekiui taikomą paskirstymo koeficientą.
(3)
Kiekiai, dėl kurių per 2008 m. birželio mėn. pirmąsias septynias dienas pateiktos importo licencijų paraiškos 2008 m. liepos 1 d.-rugsėjo 30 d. kvotos daliai, tam tikrų kvotų atveju yra mažesni už turimus kiekius. Todėl reikėtų nustatyti kiekius, dėl kurių paraiškos nebuvo pateiktos, ir juos pridėti prie kitai kvotos daliai numatyto kiekio,
PRIĖMĖ ŠĮ REGLAMENTĄ:
1 straipsnis
1. Pagal Reglamentą (EB) Nr. 539/2007 pateiktoms 2008 m. liepos 1 d.-rugsėjo 30 d. kvotos dalies importo licencijų paraiškoms taikomi šio reglamento priede pateikiami paskirstymo koeficientai.
2. Kiekiai, dėl kurių pagal Reglamentą (EB) Nr. 539/2007 importo licencijų paraiškos nebuvo pateiktos, ir kuriuos reikia pridėti prie 2008 m. spalio 1 d.-gruodžio 31 d. kvotos dalies kiekio, yra nustatyti priede.
2 straipsnis
Šis reglamentas įsigalioja 2008 m. birželio 19 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2008 m. birželio 18 d.

Labels: 3
17